CELEX: 32010R1244
Language: ro
Date: 2010-12-09 00:00:00
Title: Regulamentul (UE) nr. 1244/2010 al Comisiei din 9 decembrie 2010 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004  Text cu relevanță pentru SEE și Elveția

22.12.2010   
            
            
               RO
            
            
               Jurnalul Oficial al Uniunii Europene
            
            
               L 338/35
            
         REGULAMENTUL (UE) NR. 1244/2010 AL COMISIEI
   din 9 decembrie 2010
   de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004
   (Text cu relevanță pentru SEE și Elveția)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1),
   având în vedere Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (2), în special articolul 92,
   întrucât:
   
               (1)
            
            
               Două state membre sau autoritățile competente ale acestora au solicitat efectuarea de modificări în ceea ce privește anexele VIII și IX la Regulamentul (CE) nr. 883/2004.
            
         
               (2)
            
            
               Unele state membre sau autoritățile competente ale acestora au solicitat efectuarea de modificări în ceea ce privește anexele 1 și 2 la Regulamentul (CE) nr. 987/2009.
            
         
               (3)
            
            
               Este necesar ca anexele VIII și IX la Regulamentul (CE) nr. 883/2004 și anexele 1 și 2 la Regulamentul (CE) nr. 987/2009 să fie adaptate pentru a se ține cont de evoluțiile recente ale legislațiilor naționale și pentru a garanta transparența și securitatea juridică pentru părțile interesate.
            
         
               (4)
            
            
               Comisia administrativă pentru coordonarea sistemelor de securitate socială a fost de acord cu modificările.
            
         
               (5)
            
            
               Prin urmare, Regulamentul (CE) nr. 883/2004 și Regulamentul (CE) nr. 987/2009 ar trebui modificate în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 883/2004 se modifică după cum urmează:
   
               1.
            
            
               Anexa VIII se modifică după cum urmează:
               
                           (a)
                        
                        
                           în partea 1, secțiunea „PORTUGALIA” se înlocuiește cu următorul text:
                           „PORTUGALIA
                           Toate cererile de pensie de invaliditate, pentru limită de vârstă și de urmaș, cu excepția cazurilor în care durata totală a perioadelor de asigurare realizate în temeiul legislației a mai mult de un stat membru este egală cu sau mai mare de 21 de ani calendaristici, dar perioadele naționale de asigurare sunt egale cu sau mai mici de 20 de ani, iar calculul se realizează în conformitate cu articolele 32 și 33 din Decretul-lege nr. 187/2007 din 10 mai 2007.”;
                        
                     
                           (b)
                        
                        
                           în partea 2, după secțiunea „POLONIA” se introduce următoarea secțiune nouă:
                           „PORTUGALIA
                           Pensiile suplimentare acordate în temeiul Decretului-lege nr. 26/2008 din 22 februarie 2008 (sistemul public de capitalizare).”
                        
                     
         
               2.
            
            
               În anexa IX partea I, secțiunea „ȚĂRILE DE JOS” se modifică după cum urmează:
               
                           (a)
                        
                        
                           „Legea din 18 februarie 1966 privind asigurarea de incapacitate de muncă pentru salariați, în versiunea sa modificată (WAO)” se înlocuiește cu „Legea privind asigurarea de invaliditate din 18 februarie 1966, cu modificările ulterioare (WAO)”;
                        
                     
                           (b)
                        
                        
                           „Legea din 24 aprilie 1997 privind asigurarea de incapacitate de muncă pentru persoane care desfășoară activități independente, în versiunea sa modificată (WAZ)” se înlocuiește cu „Legea privind prestațiile de invaliditate pentru persoanele care desfășoară activități independente din 24 aprilie 1997, cu modificările ulterioare (WAZ)”;
                        
                     
                           (c)
                        
                        
                           „Legea din 21 decembrie 1995 privind asigurarea generalizată pentru urmași (ANW)” se înlocuiește cu „Legea generală privind rudele supraviețuitoare din 21 decembrie 1995 (ANW)”;
                        
                     
                           (d)
                        
                        
                           „Legea din 10 noiembrie 2005 privind munca și venitul conform capacității de muncă (WIA)” se înlocuiește cu „Legea privind munca și veniturile în funcție de capacitatea de muncă din 10 noiembrie 2005 (WIA)”.
                        
                     
         Articolul 2
   Regulamentul (CE) nr. 987/2009 se modifică după cum urmează:
   
               1.
            
            
               Anexa 1 se modifică după cum urmează:
               
                           (a)
                        
                        
                           în secțiunea „BELGIA-ȚĂRILE DE JOS”, punctul „(a)” se elimină;
                        
                     
                           (b)
                        
                        
                           secțiunea „GERMANIA-ȚĂRILE DE JOS” se elimină;
                        
                     
                           (c)
                        
                        
                           secțiunea „ȚĂRILE DE JOS-PORTUGALIA” se elimină;
                        
                     
                           (d)
                        
                        
                           secțiunea „DANEMARCA-LUXEMBURG” se elimină.
                        
                     
         
               2.
            
            
               În anexa 2, în titlu, „la articolele 31 și 41” se înlocuiește cu „la articolul 32 alineatul (2) și la articolul 41 alineatul (1)”.
            
         Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 decembrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 166, 30.4.2004, p. 1.
   
      (2)  JO L 284, 30.10.2009, p. 1.